
Давлат тиббий суғуртаси жамғармасининг 2025 йил 11 мартдаги
18-и-сон буйруғига асосан Ихтисослаштирилган тиббиёт
ташкилотлари билан ишлаш бўлими томонидан бажарилган
ишлар бўйича
ҲАФТАЛИК ҲИСОБОТ
(2025 йил 12-16 май учун)

Бўлим томонидан қуйидаги устувор вазифалар бажарилди.
1. Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш тартиби тўғрисидаги низом лойиҳаси Жамғарма ходимлари томонидан кўриб чиқилиб, таклиф ва эътирозлар раҳбариятга тақдим этилди.
2. Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга чора-тадбирлар тўғрисидаги ПҚ–311-сон қарорнинг 8-бандига мувофиқ Давлат бюджети маблағлари ҳисобидан имтиёзли тоифага кирувчи шахслар даволанадиган касалликлар рўйхати ҳамда базавий нархларни касалликларни даволаш йўналишлари асосида барча тиббиёт ташкилоталари учун қайта тасдиқлаш белгиланган. Шунга асосан, тиббий хизматлар рўйхати шакллантирилмоқда.
[bookmark: _Hlk198299908][bookmark: _Hlk189670924]3. Ўзбекистон Республикаси Президентининг 28.07.2021 йилдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ–5199-сон қарорининг 2-иловаси II-бўлимида кўрсатилган тиббиёт муассасалари 2025 йил 1 апрелдан бошлаб Давлат бюджети маблағлари ҳисобига имтиёзли тоифага кирувчи шахсларни электрон ахборот тизими орқали ҳисобга олиш ва навбат асосида даволанишга йўллаш тизимига ўтказилиши белгиланган. Мазкур қарор ва Жамғарма Кузатув кенгаши мажлисининг 19.03.2025 йилдаги 92-сонли баёнига мувофиқ 2025 йил апрель ойи учун Республика болалар кам инвазив
ва эндоскопик хирургия илмий-амалий маркази, Республика ихтисослаштирилган нефрология ва буйрак трансплантацияси илмий-амалий тиббиёт маркази, Республика ихтисослаштирилган оториноларингология ва бош-бўйин касалликлари илмий-амалий тиббиёт маркази ҳамда Самарқанд давлат тиббиёт университети ҳузуридаги Реабилитология ва спорт тиббиёти илмий-тадқиқот институтида даволанган беморлар тўғрисидаги тақдим этилган ҳисоботларни текшириб, билдиргилар тайёрланди ва раҳбариятга тақдим этилди.
4. Жамғарма томонидан Республика ихтисослаштирилган дерматовенерология ва косметология илмий-амалий тиббиёт марказида ўтказилган аудит тадбири бўйича Соғлиқни сақлаш вазирлиги томонидан ўтказилган муҳокама хулосасини кўриб чиқиш учун Жамғарма Кузатув кенгаши аъзоларига хатлар юборилган. Шунга асосан, Рақобатни ривожлантириш
ва истеъмолчилар ҳуқуқларини ҳимоя қилиш қўмитасидан Соғлиқни сақлаш вазирлиги томонидан ўтказилган муҳокаманинг якуний хулосаси бошқа мустақил экспертларни жалб қилиш таклифи келиб тушган. Бу таклифни Ўзбекистон Республикаси Соғлиқни сақлаш вазирлигига кўриб чиқиш учун хат юборилган.


5. Бухоро вилояти соғлиқни сақлаш бошқармасининг 12.05.2025 йилдаги 01/3209-сон хатида кўрсатилган Республика ихтисослаштирилган дерматовенерология ва косметология илмий-амалий тиббиёт маркази Бухоро вилоят ҳудудий филиалини ахборот тизими орқали имтиёзли тоифага кирувчи беморларни даволанишга йўллаш тизимига жалб қилиш бўйича масала кўриб чиқилди ва тегишли жавоб хати тайёрланди.
6. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
7.  Бошқа ташкилий-амалий ишлар бажарилди.

